ອິນໂດເນເຊຍ ມອບໂຕນາຍ Bashir ໃຫ້ໄອຍະການ
ນາຍ Bashir ນັກບວນຫົວຮຸນແຮງຈັດ ຖືກມອບໃຫ້ໄອຍະການ ເພື່ອດໍາເນີນຄະດີ ຖານຍຸຍົງໃຫ້ຄົນອື່ນໆ ເຂົ້າຮ່ວມໃນການ ກໍ່ການຮ້າຍ.
ນາຍ Abu Bakar Bashir ນັກບວດຫົວຮຸນແຮງຈັດ ໄດ້ ຖືກມອບໂຕຢ່າງເປັນທາງການໃຫ້ພວກໄອຍະການອິນໂດ ເນເຊຍ ແລະຖືກກ່າວຫາໃນຖານກໍ່ອາຊະຍາກໍາຕ່າງໆ ຮວມທັງຍຸຍົງໃຫ້ຄົນອື່ນໆເຂົ້າຮ່ວມໃນການກໍ່ການຮ້າຍ ຊຶ່ງມີໂທດເຖິງຂັ້ນປະຫານຊີວິດ ໄດ້ມີການໃຊ້ລົດຫຸ້ມເກາະ 2 ຄັນແລະຕໍາຫລວດປະກອບອາວຸດຫລາຍສິບຄົນໃນວັນຈັນມື້ນີ້ ເພື່ອນໍາໂຕນາຍ Bashir ອອກຈາກຄຸກບ່ອນທີ່ຜູ້ກ່ຽວຖືກກັກຂັງໄວ້ຕັ້ງແຕ່ຖືກຈັບກຸມໃນວັນທີ 9 ສິງຫາ ເປັນຕົ້ນມານັ້ນ ໃນມື້ນີ້ ໄດ້ມີການສະເໜີຫລັກຖານຕ່າງໆຕໍ່ພວກໄອຍະການໃນຄະດີນີ້, ຮວມທັງ ພວກອາວຸດແລະເອກະສານທະນາຄານຕ່າງໆນໍາ ຕໍາຫລວດກ່າວວ່ານາຍ Bashir ໄດ້ຊ່ອຍໃຫ້ເງິນທຶນແລະຈັດຕັ້ງສູນເຝິກອົບຮົມພວກກໍ່ການຮ້າຍແຫ່ງນຶ່ງທີ່ເຈົ້າໜ້າທີ່ ໄດ້ພົບເຫັນໃນຕົ້ນປີນີ້ ໃນແຂວງ Aceh ທາງພາກຕາເວັນຕົກຂອງປະເທດນັ້ນ